Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
27 มิ.ย. 2559

Brexit กระทบเศรษฐกิจไทยจำกัด…แนะนำ “Selective”
ดัชนี SET อยู่ที่ 1,419.48 จุด +6.29 จุด +0.45% ปริมาณซื้อขาย 20,510  ลบ.
แนวรับ : 1,410  แนวต้าน : 1,430
 
สรุปทิศทางและแนวโน้มตลาด
SET ฟื้นตัวแนวต้าน 1,430-1,436 จุด: SET ฟื้นตัวหลังปรับลดลงแรงเมื่อปลายสัปดาห์ก่อน มองผลกระทบจาก Brexit ต่อเศรษฐกิจไทย และผลการดำเนินงานบริษัทจดทะเบียนจำกัด ทำให้มองการปรับลดลงของ SET จากการ “ปรับพอร์ต” ของนักลงทุนทั่วโลก เป็นโอกาสในการ “ซื้อ” 1) กลุ่มหุ้นที่มีรายได้อิงกับการบริโภค+การลงทุน ภายในประเทศ 2) กลุ่มหุ้นที่ได้รับผลดีจากดอกเบี้ยต่ำ และ 3) กลุ่มหุ้นที่มีโอกาสได้กำไรค่าเงินเนื่องจากมีสัดส่วนหนี้เป็นเงินยูโร (เงินยูโรอ่อนค่า ทำให้จ่ายหนี้ลดลง)
 
หุ้นที่น่าสนใจทางเทคนิค
RS “ซื้อ” ราคาหุ้นเริ่มฟื้นตัวด้วยรูปแบบ Double Bottom และแท่งเทียน Morning star พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ กลับมาชี้ขึ้นสนับสนุน เป็นจังหวะซื้อเก็งกำไร มีแนวต้านแรกที่ 11.00 บาท และถัดไปที่ 11.40 บาท
CBG “ซื้อ” ราคาหุ้นดีดฟื้นตัวขื้นต่อหลังพักตัวด้วยแท่งเทียน Bullish Engulfing พร้อมปริมาณการซื้อขายหนาแน่น สอดคล้องกับเส้นค่าเฉลี่ยยังทำ Golden Cross สนับสนุนแนวโน้ม เป็นจังหวะซื้อเก็งกำไร มีแนวต้านแรกที่ 53.50 บาท และถัดไปที่ 56.00 บาท
MONO “ซื้อ” ราคาหุ้นแกว่งตัวขึ้นทำจุดสูงสุดใหม่ระยะสั้น พร้อมปริมาณการซื้อขายหนาแน่น สอดคล้องกับเครื่องมือ MACD ยกฐานสูงขึ้นยืนยันแนวโน้ม เป็นจังหวะซื้อเก็งกำไร มีแนวต้านแรกที่ 3.14 บาท ผ่านได้มีแนวต้านถัดไปตามกรอบที่ 3.30 บาท
CMR “ซื้อ” ราคาหุ้นแกว่งตัวทดสอบกรอบการพักฐานขาขึ้นรูปแบบ Bullish Flag สอดคล้องกับเครื่องมือ DI+ กลับชี้ขึ้น เป็นจังหวะซื้อเก็งกำไร มีแนวต้านแรก 5.85บาท ผ่านได้มีแนวต้านถัดไปที่ 6.20 บาท
 